Trent Reznor

Michael Trent Reznor (født 17. mai 1965 i New Castle i Pennsylvania) er en amerikansk musiker, plateprodusent og multiinstrumentalist. Han er grunnleggeren og det eneste offisielle medlemmet av bandet Nine Inch Nails, og var tidligere involvert i bandene Option 30, Exotic Birds og Tapeworm.

Reznor har vært produsent for tre av albumene til metalbandet Marilyn Manson, inkludert debutalbumet Portrait of an American Family som ble utgitt på hans eget plateselskap Nothing Records i 1994. Han har dessuten komponert musikk for filmene Natural Born Killers, Tetsuo: The Bullet Man og Lost Highway, og for videospillene Quake og Doom 3 fra id Software.

I 2011 mottok Reznor Oscar for beste originalmusikk og Golden Globe for best original score for The Social Network (2010).

Referanser

Eksterne lenker 
 
 
 
 

Sangere fra USA
Plateprodusenter fra USA
Multiinstrumentalister
Oscar-vinnere (musikk)
Personer fra Lawrence County i Pennsylvania
Personer fra Mercer County i Pennsylvania
Medlemmer av Rock and Roll Hall of Fame (gruppemedlem)